	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	…………. 2012. a nr 

	
	


Ehitusloa ning kirjaliku nõusoleku väljastamine
või väljastamisest keeldumine
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekus Kannikese tn 82 kinnistu omanikult ehitusloa taotlus aiamaja rekonstrueerimiseks ning kirjaliku nõusoleku piirdeaia püstitamiseks koos kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „Krundil, vahekaugusel 20m hoonest on projekteeritud tuletõrjemahuti, mahuga 10 m3“
Majandus- ja kommunikatsiooniministri määruse 25.09.2010 a nr 67 „Nõuded ehitusprojektile“ §25 lõike 1 punkti 5 kohaselt esitatakse ehitusloa taotlemisel ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate, kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Kannikese tn 82 kinnistule aiamaja rekonstrueerimise ehitusprojekti on lisatud situatsiooniskeem, millel tuletõrje veevõtukoht on märkimata. 

Kannikese tn 82 kinnistu vastavalt  Narva Linnavalitsuse 01.10.1997 korraldusele nr 1158-k „AÜ Tervis Plus piiride ja pindala kinnitamine“ kuulub täpsustatud AÜ Tervis Plus üldpindala koosseisu.

Ehitusloa menetluse käigus selgus, et AÜ Tervis Plus  territooriumil nõutud tuletõrje veevõtukoht puudub. 
Aprillis 2010 AÜ Tervis Plus esimees oma vastuses ehitusjärelevalve ja hoonete osakonna päringule teatas, et AÜ Tervis Plus territooriumil nõuetekohane tuletõrje veevõtukoht puudub. 

Nõuded tuletõrje veevõtukohale on sätestatud tuleohutuse seaduse §24. 

AÜ Tervis Plus on asutatud eelmise sajandi 60-ndate aastate alguses, umbes 50 aasta jooksul on AÜ Tervis Plus territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Tervis Plus territooriumil on 107 aianduskrunti. Tänaseks AÜ Tervis Plus  üldmaa ja teed on erastamata ning aiandusühistu avaldus teede ja üldmaa erastamiseks on esitamata, ehk Narva Linnavalitsuse 01.10.1997 korraldusega nr 1158-k määratud teed ja üldmaa on reformimata riigimaa.

Tulenevalt ülaltoodust võib Kannikese tn 82 kinnistule aiamaja ning kõrvalhoonete püstitamise ehitusprojekti hinnata, kui mittevastavaks kehtivatele Majandus- ja kommunikatsiooniministri määruse nr 67 §25 lõike 1 punktis 5 nõuetele ning ehitusseaduse §24 lõike 1 punkti 1 alusel keelduda ehitusloa väljastamisest.

Kannikese tn 82 kinnistule aiamaja ning kõrvalhoonete püstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Tervis  Plus territooriumil ei ole Kannikese tn 82 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehituslubade andmine ja ehituslubade andmisest keeldumine) üks.
2.    ÕIGUSLIKUD ALUSED

2.1. Kohaliku omavalitsuse korralduse seaduse §30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Haldusmenetluse §4 lõike 1 kohaselt kaalutlusõigus (diskretsioon) on haldusorganile seadusega antud volitus kaaluda otsustuse tegemist või valida erinevate otsustuste vahel.
2.3. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik    

       omavalitsus.
2.4. Vastavalt ehitusseaduse §16 lõikele 1 kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; 
2.5. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.6. Narva Linnavolikogu 29. mai 2003. a määrus nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine".
3. OTSUS

3.1.Väljastada ehitusluba  Kannikese tn 82 aiamaja rekonstrueerimiseks.
3.2. Väljastada kirjalikud nõusolekud Kannikese tn 82 piirdeaia, ehitamiseks 
3. ALTERNATIIVOTSUS

3.1.Keelduda ehitusloa väljastamisest Kannikese tn 82 aiamaja rekonstrueerimiseks.

3.2. Keelduda kirjalike nõusolekute väljastamisest Kannikese tn 82 piirdeaia, ehitamiseks
4. RAKENDUSSÄTTED

4.1. Korraldus jõustub seadusega ettenähtud korras;

4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

